- Dem har jeg tegnet frit i hånden efter billeder af norske stavkirker og skåret ud med mine små homofingre, fortæller Lyngvild.

Der er sat beklædning på gudehovet, den ni meter høje tagkonstruktionen er rejst, og der er kommet dragehoveder på taget. Seks dragehoveder, der skal skræmme onde ånder væk, skal trone på toppen af gudehovet.

Og det er skredet hastigt frem med opførelsen af Danmarks eneste gudehov - altså et tempel for Odin, som Lyngvild bygger lige ved siden af sin vikingeborg i Haagerup.

I den forgangne uge har frivillige håndværkere atter været i sving på Ravnsborg hos Jim Lyngvild.

Inden Lyngvild gik i gang, efterlyste han håndværkere, der havde lyst til at hjælpe ham af deres gode hjerte. Og omkring 10 fra hele landet sagde ja.

Håndværkerne har boet ved Lyngvild i de to uger, byggeriet har stået på. Så han har sørget for mad - og drikke - til dem.

- Det kunne næsten bedre betale sig at købe håndværkere. Det er godt, at jeg har mit eget bryggeri, ellers var det kraftsparkemig en stor udskrivning i bayersk øl, griner han.

- Folk har bare generelt rigtig ondt i røven. Og de mener, at de ved mere om min bankkonto, end jeg gør.







Som altid, når Jim Lyngvild kaster sig ud i et projekt, får han mange skeptiske henvendelser. Denne gang er flere gået på, om det skatteteknisk er lovligt at have frivillige håndværkere. Så det har han undersøgt, og for at være på den sikre side er der nu oprettet en forening med titlen Odinshovet 2016.

- Jeg vil ikke i karambolage med nogen, understreger Lyngvild.

- Folk har bare generelt rigtig ondt i røven. Og de mener, at de ved mere om min bankkonto, end jeg gør.

- Jeg gør selv så mange frivillige ting for min godheds skyld. Fordi jeg kan. Fynboer tror altid, at der er en bagtanke, og de kan ikke tro, at man kan gøre noget fuldstændig af et rent hjerte, siger Jim Lyngvild.

- Det her byggeri får lov til at stå i lang tid. Jeg giver kulturarven videre, og jeg håber, at der er nogen, der bruger det til noget andet efter mig.